የኢትዮጵያና ዩጋንዳ የሚኒስትሮች የጋራ ኮሚሽን የቴክኒክ ኮሚቴ ስብሰባውን በአዲስ አበባ እያካሄደ ነው
-የኢትዮጵያና ዩጋንዳ የሚኒስትሮች የጋራ ኮሚሽን የቴክኒክ ኮሚቴ መደበኛ ስብሰባውን በአዲስ አበባ እያካሄደ ነው።ኮሚቴው በመጪው ቅዳሜ የሁለቱ ሀገራት የሚኒስትሮች ኮሚሽን ለሚያካሂደው ስብሰባ አጀንዳዎችን መቅረጽ ላይ ትኩረት አደርጓል።በዚህም በኢኮኖሚያዊያዊ ማህበራዊና ፖለቲካዊ ጉዳዮች ዙሪያ የጋራ አጀንዳ እንደሚያጸደቅ ይጠበቃል።በውጭ ጉዳይ ሚኒስቴር የአፍሪካ ጉዳዮች ዳይሬክተር ጄነራል አቶ ሰለሞን አበበ በሀገራቱ መካከል የቆየ ግንኙነት የመኖሩን ያህል በተለያዩ መስኮች ላይ በጋራ መስራት ላይ ክፍተት እንዳለ ተናግረው፥ አሁን ላይ የተጀመረው የእርስ በእርስ ትስስር  ግንኙነታቸውን ወደ ላቀ ደረጃ እንደሚያሳድግው ይጠበቃል ብለዋል።የዩጋንዳ ቴክኒክ ቡድን መሪ ሙሉ ካቴንዳ ሀገራቸው  በንግድና በትራንስፖርት በጸጥታና ደህንነት ዙርያ ከኢትዮጵያ ጋር ለመስራት ፍላጎት እንዳላቸው አብራርተዋል።ከዚህ ቀደም የተደረሱትን ስምምነቶች ተፈጻሚ የሚሆኑበትን አቅጣጫዎች ለማመቻቸት ውይይቱ ማስፈለጉን ተናግረዋል።(ኤፍ ቢ ሲ)